
                 07.10.2009.a  nr  ...

Projekteerimistingimuste määramine

(Rahu tn 2 hoone fassaadide osaline rekonstrueerimine)

1. ASJAOLUD JA MENETLUSE KÄIK

14.09.2009.a AS NARVA GEM, registrikood 10293865, asukoht Kreenholmi tn 16a, 21008 Narva linn, mida esindab juhatuse liige Nadezda Kuznetsova, taotles Narva Linnavalitsuse Arhitektuuri- ja Linnaplaneerimise Ametilt projekteerimistingimusi Rahu tn 2 hoone fassaadide osaliseks rekonstrueerimiseks. 

2. ÕIGUSLIKUD ALUSED
2.1  Ehitusseaduse §19 lõike 3 kohaselt projekteerimistingimused on kohaliku omavalitsuse kinnitatud konkreetsele ehitisele kohaldatavad arhitektuursed ja ehituslikud tingimused. 
2.2  Narva linna ehitusmääruse §22  lõike 1 kohaselt projekteerimistingimused kinnitab korraldusega Linnavalitsus.
3. OTSUS

3.1 Määrata projekteerimistingimused Rahu tn 2 hoone fassaadide osaliseks rekonstrueerimiseks järgnevalt:     
	3.1.1. ÜLDANDMED



	3.1.1.1 Taotleja andmed: 
             AS NARVA GEM, registrikood 10293865, 

             Kreenholmi tn 16a, 21008 Narva linn
3.1.1.2 Krundi aadress, mille kohta esitatakse taotlus: 
                Narva linn, Rahu tn 2
3.1.1.3 Ehitisregistri andmed:
 Ehitise nimetus: garaažid, ehitisregistri kood 118005687, 
 hoone ehitisealune pind: 782,0 m2, korruste arv 2
3.1.1.4  Kinnistusraamatu andmed: 
             Katastriüksuse tunnus 51102:004:0003, maakasutuse sihtotstarve: tootmismaa, 

             krundi pindala 2654,0 m2, kinnistu omanik: AS NARVA GEM

	3.1.1.5  Käesolevad projekteerimistingimused on kehtivad kuni 06.10.2011.a

	3.1.1.6  Projekteerimistingimuste koostamise alus:     

3.1.1.6.1 Projekteerimistingimuste 14.09.2009.a taotlus nr 2324/1-12;
3.1.1.6.2 Ehitusseadus1, Narva linna  ehitusmäärus;
3.1.1.6.3 Eestis kehtivad normatiivid, EPN, Eesti Standardid.


	3.2 PROJEKTEERIMISE EESMÄRK




Projekti koostamise eesmärgiks on Rahu tn 2 hoone fassaadide osaline rekonstrueerimine.
	3.3 ÜLDNÕUDED




3.3.1    Projekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas:

- Eesti Standard EVS 812-7:2008 „Ehitiste tuleohutus. Osa 7: Ehitistele esitatava põhinõude, tuleohutusnõude tagamine projekteerimise ja ehitamise käigus”;

- EVS 812-4:2005 „Tööstus- ja laohoonete ning garaažide tuleohutus”;

- Narva Linnavolikogu 30.11.2006.a kinnitatud  määrus nr 48 „Narva linna ehitusmäärus”;
- Eesti Standard EVS 865-2:2006 „Hoone ehitusprojekti kirjeldus. Osa 2: Põhiprojekti ehituskirjeldus”;

- Eesti Standard EVS 811:2006 „Hoone ehitusprojekt”;

- Majandus- ja Kommunikatsiooniministri 27.12.2002.a kehtestatud  määrus nr 70 „Nõuded ehitusloa taotlemisel esitatavale ehitusprojektile“ jne.
3.3.2 Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500 mis on kooskõlastatud Narva linna peageodeedi poolt.
3.3.3 Projekt (selle osad) peab olema koostatud või kontrollitud Ehitusseaduse §-s 47 nimetatud projekteerimises pädeva vastutava spetsialisti poolt. Isikul on lubatud projekteerida, kui ta on ettevõtja äriseadustiku tähenduses ning tal on: majandustegevuse registri registreering ja vastavasisuline õigussuhe Ehitusseaduse §-s 47 nimetatud pädeva isikuga või peab füüsilisest isikust ettevõtja ise olema pädev tegutsema vastutava spetsialistina.
3.3.4 Tiitellehel, seletuskirjas ja jooniste kirjanurkades esitada vastutavate spetsialistide originaalallkirjad.
3.3.5 Projekt peab olema heaks kiidetud kõigil ehitusseadusega ettenähtud juhtudel.

3.3.6 Projekti koosseisus esitada originaalkooskõlastused (ettevõtte nimetus, kooskõlastaja nimi, kuupäev, telefon).
3.3.7 Esitada projekti nimetus vastavalt projekteerimistingimustele.

3.3.8 Narva Linnavalitsuse korraldus projekteerimistingimuste kinnitamise kohta lisada projekti kausta lisana.
3.3.9 Tehnilised näitajad esitada vastavalt Majandus- ja Kommunikatsiooniministri 24.12.2002.a kehtestatud  määrusele nr 69 „Ehitise tehniliste andmete loetelu“.
3.3.10 Esitada töödekorraldamise projekt (Narva linna ehitusmäärus § 23).
3.3.11 Enne projekteerimise algust tuleb läbi viia hoone seisundi tehniline ekspertiis. Otsus lisada projekti kausta.
3.3.12 Esitada Narva Linnavalitsuse Arhitektuuri- ja Linnaplaneerimise Ametile eskiisprojekt heakskiidu saamiseks. Eskiisprojekt koostada  kooskõlas Eesti Standardiga EVS 811: 2006 „Hoone ehitusprojekt”. 

3.3.13 Esitada Narva Linnavalitsuse Arhitektuuri-ja Linnaplaneerimise Ametile kooskõlastamiseks ehitusprojekt vähemalt kahes identselt komplekteeritud eksemplaris. Narva linna ehitusmääruse § 24 kohaselt nõutakse ehitusloa saamiseks põhiprojekti.
	3.4  ARHITEKTUURSED JA LINNAEHITUSLIKUD TINGIMUSED


3.4.1 Hoone piirdetarindite soojustamise korral esitada soojustatud piirdetarindite lõiked, fassaadide soojustamise skeem, soojustehnilised arvutused. Korruste plaanidel esitada projekteeritava soojaisolatsioonimaterjali kiht.
3.4.2 Lubatud välisviimistluse materjal: vaba. Fassaadilahendused peavad olema esteetiliselt vaadeldavad kõikidel vaadetel. Eskiisprojektis esitada vähemalt 2 värvilahendust parima tulemuse saavutamiseks. Välisviimistluse ja värvilahenduse pass esitada projekti koosseisus. 
3.4.3 Klaasimine: esitada projektis fassaadide klaasistamispass. Näidata akende avamise suunad.
3.4.4 Muud nõuded: vastavalt ekspertiisiotsusele.
3.4.5 Keskkonnakaitsemeetmed, tuleohutusmeetmed, jäätmekäitlus: lahendada projekti koosseisus.
3.4.6 Kinnistusisesed teed ning juurdepääs avalikult kasutatavale teele: olemasolevad. 

3.4.7 Asendiplaan esitada krundi geodeetilise mõõdistuse alusel. Näidata olemasolevad ehitised ja parkimiskohad, prügikonteineri asukoht, liiklusskeem, olemasolev juurdepääs avalikult kasutatavale teele, sisse-ja väljasõit krundilt jne. Määratleda pinnakatted. Asendiplaanil esitada tabel: „Ehitiste eksplikatsioon” (nimetus, ehitisregistri kood, ehitisealune pind  jne.).

3.4.8 Värvivaated esitada mõõtkavas 1:100. Vaadetel näidata akende ja uste värvitoonid, välisviimistluse materjalid, vaadete suunad ja tähistused, sissepääsude detaillahendused jne.  Metalluste ja metallväravate värvitoonid esitada RAL kataloogi järgi.

3.4.9 Situatsiooniskeem: kasutada Narva linna kaarti Narva Linnavalitsuse Arhitektuuri-ja Linnaplaneerimise Ameti kodulehelt www.narvaplan.ee.
3.4.10 Projekti koosseisus esitada lisaks:   
- inventeerimisjoonised (plaanid ja hoone püstlõige),
- avade täitmise plaan,

- akende ja uste eksplikatsioon,

- evakuatsiooniskeem jne.
	3.5  ERITINGIMUSED




3.5.1    Siseruumide ümberplaneerimise korral esitada lammutatavate seinte plaan, põrandate plaan ja lõiked ning uute seinte spetsifikatsioon ja lõiked.
3.5.2 Kandetarindite ümberehitamine (sh ukseavade, müüriavade, aknaavade ehitamine) ning kandetarindite väljaehitamine on lubatud ehitusprojekti sõltumatu ekspertiisi olemasolu korral ning tehnilise ekspertiisi alusel. Tehnilises ekspertiisis määratleda tarindite ümberehitamise võimalused koos detailse ehitustehnoloogia väljatöötamisega. Anda kandevõime taastamise lahendused. Otsus lisada projekti kausta. Teostada ehitusprojekti sõltumatu ekspertiis (Narva linna ehitusmäärus § 23, Ehitusseadus § 21).
3.5.3 Sisetehnosüsteemide rekonstrueerimise korral esitada insener-tehnilised osad Eesti Standartidega ettenähtud mahus, vastavalt põhiprojekti staadiumile.

3.5.4 Välisvõrkude rekonstrueerimise või projekteerimise korral esitada välisvõrkude ehitusprojektid. Kasutada eraldi kaustu. Eriosadele taotleda tehnilised tingimused. Projektid kooskõlastada vastavate võrguvaldajate ning Linnavara ja-Majandusameti kommunaalmajanduse osakonnaga.
3.5.5 Kinnistusiseste teede rekonstrueerimise ja projekteerimise korral esitada teekatte lõige, põhilised pinnakatete tööde mahud, vertikaalplaneerimise joonis. Ei ole lubatud uue sõidukite juurdepääsu projekteerimine.
3.5.6 Võtta nõusolek ehitustööde läbiviimiseks projekteeritaval alal olemasolevate, planeeritud ja projekteeritud tehnovõrkude kaitsevööndite valdajatelt.
	3.6 KOOSKÕLASTUSED




3.6.1   Ida-Eesti Päästekeskuse Narva Keskkomando.

3.6.2   Narva Linnavalitsuse Arhitektuuri- ja Linnaplaneerimise Amet.

	4.  RAKENDUSSÄTTED




4.1    Käesolev korraldus jõustub alates teatavakstegemisest.
4.2    Käesolevat korraldust on võimalik vaidlustada Tartu Halduskohtu Jõhvi kohtumajas  30 päeva jooksul alates korralduse  teatavakstegemisest.

Tarmo Tammiste

Linnapea

Ants Liimets

	
	Linnasekretär

